**Jonne Johan Elfvengren** (s. 10. kesäkuuta 1994 Hartola) on suomalainen jääkiekkoilija, joka pelaa Suomi-sarjajoukkue HC Indians Kaarinassa. Hän on pelipaikaltaan vasen laitahyökkääjä ja laukoo oikealta.

Ura
---

Elfvengren on Pelicansin kasvatti. Hän pelasi juniorina myös Kiekkoreippaassa, jonka varakapteenina Elfvengren toimi kaudella 2009–2010. Hän voitti kauden päätteeksi C-nuorten I-divisioonan mestaruuden. Kaudeksi 2010–2011 Elfvengren siirtyi Pelicansin B-nuoriin, joiden kapteeniksi hän nousi kaudella 2011–2012.

Kaudella 2013–2014 Elfvengren nousi Pelicansin A-nuorten varakapteeniksi. Kaudella 2014–2015 hän nousi joukkueen kapteeniksi ja teki kauden aikana myös SM-liigadebyyttinsä. Elfvengren pelasi ensimmäisen liigaottelunsa 23. tammikuuta 2015 vieraissa Saimaan Palloa vastaan. Hän sai ottelussa jääaikaa 5.36 minuuttia. Kaikkiaan Elfvengren pelasi kauden aikana viisi SM-liigaottelua.

Kesällä 2015 Elfvengren harjoitteli Pelicansin SM-liigajoukkueen mukana. Hän siirtyi kaudeksi 2015–2016 kuitenkin vuoden mittaisella sopimuksella Mestis-joukkue Heinolan Peliittoihin. Hän pelasi loukkaantumisen vuoksi kuitenkin kauden aikana vain 20 runkosarjaottelua.

Elfvengren siirtyi kaudeksi 2017–2018 vuoden mittaisella ja try-outin sisältävällä sopimuksella TuToon. Syyskuussa 2017 hän sai koejaksonsa päätteeksi jatkosopimuksen. Elfvengren jäi TuTossa varsin pieneen rooliin ja hän mahtui pudotuspeleissä vain kerran joukkueen kokoonpanoon. Hän voitti kauden päätteeksi Mestis-hopeaa. Elfvengren voitti kauden aikana myös Suomen Cupin.

Kaudeksi 2018–2019 Elfvengren siirtyi vuoden mittaisella sopimuksella Suomi-sarjajoukkue HC Indians Kaarinaan.

Muuta
-----

Elfvengren on toistaiseksi ainoa Hartolassa syntynyt SM-liigapelaaja.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Pelicans | SM-liiga | 5 | 0 | 0 | 0 | 0 | – | – | – | – | – |
| 2015–2016 | Peliitat | Mestis | 20 | 1 | 1 | 2 | 18 | – | – | – | – | – |
| 2016–2017 | Peliitat | Mestis | 39 | 4 | 0 | 4 | 10 | 4 | 0 | 0 | 0 | 2 |
| 2017–2018 | TuTo | Mestis | 36 | 0 | 0 | 0 | 8 | 1 | 0 | 0 | 0 | 0 |
| 1 kausi | yhteensä | SM-liiga | 5 | 0 | 0 | 0 | 0 | – | – | – | – | – |
| 3 kautta | yhteensä | Mestis | 95 | 5 | 1 | 6 | 36 | 5 | 0 | 0 | 0 | 2 |

Lähteet
-------

* Johan Elfvengren The Internet Hockey Databasessa (englanniksi)
* Johan Elfvengren *Elite Prospects*. Everysport Media Group AB.  (englanniksi)

### Viitteet

1. ↑  Tilastot *liiga.fi*. Jääkiekon SM-liiga Oy. Viitattu 24.1.2015.
2. ↑  Ylioppilastutkintolautakunta
3. 1 2 3 4 5  Johan Elfvengren *Elite Prospects*. Everysport Media Group AB.  (englanniksi)
4. ↑  Ottelutilastot *liiga.fi*.  23.1.2015. Jääkiekon SM-liiga Oy. Viitattu 24.1.2015.
5. ↑  Raninen, Aatu: Matikainen marssitti Pelicansin jäälle *uusilahti.fi*.  19.4.2015. Mediatalo ESA Oy. Viitattu 15.3.2016.
6. ↑  TUTOlle viisi uutta vahvistusta – Arkiomaa ja Näppi matkaavat Turkuun *Jatkoaika.com*.  20.5.2017. Jatkoaika r.y. Viitattu 22.5.2017.
7. ↑  Mäkelälle ja Elfvengrenille sopimukset TUTOon *tutohockey.fi*.  12.9.2017. TUTO Hockey Oy. Viitattu 12.9.2017.
8. ↑  Juhannus uutisia. *kakipo.net*.  21.6.2018. Kiekko-Pojat Kaarina r.y.  Arkistoitu 21.6.2018. Viitattu 21.6.2018.
9. ↑  Elite Prospects – Hockey Players from Hartola, FIN Viitattu 19.9.2015. (englanniksi)
10. ↑  Johan Elfvengren, Hartolan lahja lätkämaailmalle *itahame.fi*.  3.4.2015. Mediatalo ESA Oy. Viitattu 11.10.2015.